Suvestinė redakcija nuo 2025-01-01

Įsakymas paskelbtas: Žin. 2011, Nr. 9-426, i. k. 111508AISAK0000V-56

Nauja redakcija nuo 2025-01-01:

Nr. VE-63, 2024-12-04, paskelbta TAR 2024-12-04, i. k. 2024-21477

Lietuvos vyriausiasis archyvaras

ĮSAKYMAS

DĖL LĖŠŲ APSKAIČIAVIMO VALSTYBĖS PERDUOTAI SAVIVALDYBĖMS PRISKIRTŲ ARCHYVINIŲ DOKUMENTŲ TVARKYMO FUNKCIJAI ATLIKTI METODIKOS PATVIRTINIMO

2011 m. sausio 14 d. Nr. V-56

Vilnius

Vadovaudamasis Lietuvos Respublikos dokumentų ir archyvų įstatymo 5 straipsnio 3 dalies 4 punktu,

t virtinu Lėšų apskaičiavimo valstybės perduotai savivaldybėms priskirtų archyvinių dokumentų tvarkymo funkcijai atlikti metodiką (pridedama).

Lietuvos vyriausiasis archyvaras	Ramojus Kraujelis

PATVIRTINTA

Lietuvos vyriausiojo archyvaro

2011 m. sausio 14 d. įsakymu Nr. V-56

LĖŠŲ APSKAIČIAVIMO VALSTYBĖS PERDUOTAI SAVIVALDYBĖMS PRISKIRTŲ ARCHYVINIŲ DOKUMENTŲ TVARKYMO FUNKCIJAI ATLIKTI METODIKA

1. Lėšų apskaičiavimo valstybės perduotai savivaldybėms priskirtų archyvinių dokumentų tvarkymo funkcijai atlikti metodika nustato valstybės biudžeto asignavimų poreikio valstybinei (valstybės perduotai savivaldybėms) priskirtų archyvinių dokumentų tvarkymo funkcijai atlikti apskaičiavimo tvarką planuojamais 3 biudžetiniais metais.

Punkto pakeitimai:

Nr. VE-63, 2024-12-04, paskelbta TAR 2024-12-04, i. k. 2024-21477

2. Valstybės perduota savivaldybėms pagal teisės aktus priskirtų archyvinių dokumentų tvarkymo funkcija apima likviduojamų nevalstybinių organizacijų, privačių juridinių asmenų, likviduojamų valstybės institucijų, įstaigų ir įmonių, kurių savininko teises ir pareigas įgyvendinanti institucija yra Lietuvos Respublikos Seimas, Lietuvos Respublikos Vyriausybė arba ministerija, taip pat anksčiau veikusių įstaigų ir įmonių, kai jų funkcijų perėmėjo ar savininko teises ir pareigas įgyvendinančių institucijų ar jų įgaliotų įstaigų nėra (toliau – likviduotos įmonės), veiklos dokumentų, kurių saugojimo terminai nėra pasibaigę, tolesnį saugojimą, tvarkymą, juridinius faktus patvirtinančių dokumentų išdavimą saugomų dokumentų pagrindu.

Punkto pakeitimai:

Nr. (1.3 E)VE-35, 2016-03-23, paskelbta TAR 2016-03-23, i. k. 2016-05774

3. Valstybės biudžeto asignavimų poreikis kiekvienai savivaldybei apskaičiuojamas šioms su perduotos funkcijos atlikimu susijusioms išlaidoms:

3.1. darbo užmokesčiui;

3.2. socialinio draudimo įmokoms;

3.3. prekėms ir paslaugoms.

4. Lėšos darbo užmokesčiui apskaičiuojamos pagal formulę D = [(M1:300) + (M2:500) + (M3:650)] x V, kur:

D – lėšos darbo užmokesčiui;

M1 – saugomų dokumentų kiekis nuo 1 iki 900 tiesinių metrų lentynų (300 tiesinių metrų lentynų – 1 pareigybė);

M2 – saugomų dokumentų kiekis nuo 900 iki 3000 tiesinių metrų lentynų (500 tiesinių metrų lentynų – 1 pareigybė);

M3 – saugomų dokumentų kiekis nuo 3000 tiesinių metrų lentynų (650 tiesinių metrų lentynų – 1 pareigybė);

V – vienos pareigybės vidutinis metinis darbo užmokestis (be socialinio draudimo įmokų).

5. Lėšos socialinio draudimo įmokoms sudaro 1,45 % nuo apskaičiuoto darbo užmokesčio.

Punkto pakeitimai:

Nr. VE-65, 2019-12-04, paskelbta TAR 2019-12-04, i. k. 2019-19515

6. Lėšos prekėms ir paslaugoms apskaičiuojamos:

6.1. patalpų eksploatavimo paslaugoms – pagal formulę E = P x L, kur:

E – lėšos patalpų eksploatavimui (šildymui, elektros energijai, vandentiekiui ir kt.);

P – patalpų plotas (likviduotų įmonių dokumentų saugyklų ir administracinių patalpų plotas);

L – vidutinės metų išlaidos vienam kvadratiniam metrui (apskaičiuojamos pagal valstybės archyvų, esančių apskričių centruose, faktines išlaidas);

6.2. kitoms paslaugoms ir prekėms – pagal formulę K = M x L, kur:

K – lėšos ryšių, kanceliarinėms ir kitoms prekėms bei paslaugoms;

M – išnagrinėtų asmenų prašymų (viena pavardė) išduoti juridinius faktus patvirtinančius dokumentus skaičius per metus;

L – apskaičiuotos vidutinės dokumentų pagal vieną prašymą parengimo ir išsiuntimo išlaidos (iki 1,50 euro).

Punkto pakeitimai:

Nr. (1.3 E)VE-21, 2015-03-24, paskelbta TAR 2015-03-24, i. k. 2015-04202

Nr. VE-63, 2024-12-04, paskelbta TAR 2024-12-04, i. k. 2024-21477

7. Bendras valstybės biudžeto asignavimų poreikis savivaldybei perduotai funkcijai atlikti apskaičiuojamas pagal formulę B = D + S + E + K, kur:

B – savivaldybei apskaičiuotas valstybės biudžeto asignavimų poreikis;

D – lėšos darbo užmokesčiui;

S – lėšos socialinio draudimo įmokoms;

E – lėšos patalpų eksploatavimui;

K – lėšos ryšių, kanceliarinėms ir kitoms prekėms bei paslaugoms.

Punkto pakeitimai:

Nr. VE-63, 2024-12-04, paskelbta TAR 2024-12-04, i. k. 2024-21477

8. Savivaldybių administracijos, įvertinusios dotacijos panaudojimo efektyvumą su funkcijos atlikimu susijusiems tikslams pasiekti, gali 6 punkte nurodytas lėšas panaudoti dokumentų saugojimo paslaugai įsigyti.

Papildyta punktu:

Nr. VE-63, 2024-12-04, paskelbta TAR 2024-12-04, i. k. 2024-21477

9. Savivaldybės administracijos, vykdydamos Lietuvos Respublikos Vyriausybės patvirtintą planuojamų biudžetinių metų valstybės ir savivaldybių biudžetų finansinių rodiklių projektų rengimo planą perduotai savivaldybėms priskirtų archyvinių dokumentų tvarkymo funkcijai atlikti, Lietuvos vyriausiojo archyvaro nustatytais terminais pateikia Lietuvos vyriausiojo archyvaro tarnybai duomenis, kurių reikia valstybės biudžeto asignavimų poreikiui apskaičiuoti (priedas). Teikiami duomenys turi būti pasirašyti kvalifikuotu elektroniniu parašu ir atitikti Lietuvos vyriausiojo archyvaro teisės aktais nustatytus oficialiųjų elektroninių dokumentų rengimo reikalavimus.

Duomenis kvalifikuotu elektroniniu parašu pasirašo savivaldybės administracijos direktorius arba jo įgaliotas asmuo.

Punkto pakeitimai:

Nr. (1.3 E)VE-35, 2016-03-23, paskelbta TAR 2016-03-23, i. k. 2016-05774

Punkto numeracijos pakeitimas:

Nr. VE-63, 2024-12-04, paskelbta TAR 2024-12-04, i. k. 2024-21477

_________________

PATVIRTINTA

Lietuvos vyriausiojo archyvaro 2011 m.

sausio

14 d. įsakymu Nr. V-56

(Lietuvos vyriausiojo archyvaro 2024 m.

gruodžio 4 d. įsakymo Nr. VE-63

redakcija)

Lėšų apskaičiavimo valstybės perduotai

savivaldybėms priskirtų archyvinių

dokumentų tvarkymo funkcijai atlikti

metodikos

priedas

(Duomenų forma)

(Herbas)

_______________________________________

(dokumento sudarytojo pavadinimas)

_____________________________________

(dokumento sudarytojo duomenys)

(Gavėjas)

DUOMENYS

DĖL VALSTYBĖS BIUDŽETO ASIGNAVIMŲ POREIKIO VALSTYBĖS PERDUOTAI SAVIVALDYBĖMS PRISKIRTŲ ARCHYVINIŲ DOKUMENTŲ TVARKYMO FUNKCIJAI ATLIKTI APSKAIČIAVIMO_________M.

_____________ Nr.________

(data)

1 lentelė. Funkcijos atlikimo rodikliai

Rodiklio pavadinimas	Matavimo vienetas	Rodiklis*	Pastabos

Einamų- jų metų pagal balandžio 1 d.	Planuoja-mųjų metų (n)	Planuoja-mųjų metų (n+1)	Planuoja-mųjų metų (n+2)

1. Likviduotų įmonių dokumentų saugyklų ir administracinių patalpų plotas	kv. m
2. Likviduotų įmonių saugomų dokumentų kiekis	tiesinis metras
3. Išnagrinėtų asmenų prašymų išduoti juridinius faktus patvirtinančius dokumentus (iš likviduotų įmonių dokumentų) skaičius	prašymas (viena pavardė)

* (n) – pirmieji planuojamieji metai, (n+1) – antrieji planuojamieji metai ir (n+2) – tretieji planuojamieji metai.

2 lentelė. Ištekliai funkcijai atlikti

Rodiklio pavadinimas	Matavimo vienetas	Rodiklis**	Pastabos

Eina-mųjų metų	Planuo-jamųjų metų (n)	Planuo-jamųjų metų (n+1)	Planuo-jamųjų metų (n+2)

1. Pareigybių (etatų) skaičius,*	pareigybė
iš jų:
- valstybės tarnautojų	pareigybė
- darbuotojų, dirbančių pagal darbo sutartis	pareigybė
2. Darbo užmokesčio fondas metams,	eurais
iš jo:
- valstybės tarnautojų	eurais
- darbuotojų, dirbančių pagal darbo sutartis	eurais
3. Vidutinis vieno darbuotojo mėnesinis darbo užmokestis
- valstybės tarnautojų	eurais
-darbuotojų, dirbančių pagal darbo sutartis	eurais
4. Išlaidos prekėms ir paslaugoms:
4.1. Patalpų eksploatacijos išlaidos:	eurais
iš jų:
- šildymui	eurais
- elektros energijai	eurais
- kita (nurodyti)	eurais
4.2. Kitos prekių ir paslaugų išlaidos (ryšių, kanceliarinės ir kt.)	eurais

* Savivaldybėse, kuriose pagal likviduotų įmonių saugomų dokumentų kiekį priklauso nepilna pareigybė, o tik pareigybės dalis, pareigybės dalis nurodoma Pastabų skiltyje (pvz., 0,5; 0,3 ar kita), o darbo užmokesčio eilutėse nurodoma tos pareigybės, skirtos likviduotų įmonių dokumentams tvarkyti, dalies darbo užmokestis.

** (n) – pirmieji planuojamieji metai, (n+1) – antrieji planuojamieji metai ir (n+2) – tretieji planuojamieji metai.

3 lentelė. Asignavimai

Išlaidos	Matavimo vienetas	Rodiklis*	Pastabos

Eina-mųjų metų	Planuo-jamųjų metų (n)	Planuo-jamųjų metų (n+1)	Planuo-jamųjų metų (n+2)

1. Iš viso asignavimų	eurais
iš jų:
- darbo užmokesčiui	eurais
- socialinio draudimo įmokoms	eurais
- prekėms ir paslaugoms	eurais

* (n) – pirmieji planuojamieji metai, (n+1) – antrieji planuojamieji metai ir (n+2) – tretieji planuojamieji metai.

_____________________	________________	_____________________

(pareigų pavadinimas)	(parašas)	(vardas ir pavardė)

(Dokumento rengėjo nuoroda)

_______________

Priedo pakeitimai:

Nr. (1.3 E)VE-21, 2015-03-24, paskelbta TAR 2015-03-24, i. k. 2015-04202

Pakeitimai:

1.

Lietuvos vyriausiojo archyvaro tarnyba, Įsakymas

Nr. (1.3 E)VE-21, 2015-03-24, paskelbta TAR 2015-03-24, i. k. 2015-04202

Dėl Lietuvos vyriausiojo archyvaro 2011 m. sausio 14 d įsakymo Nr. V-56 „Dėl lėšų apskaičiavimo valstybės perduotai savivaldybėms priskirtų archyvinių dokumentų tvarkymo funkcijai atlikti metodikos patvirtinimo“ pakeitimo

2.

Lietuvos vyriausiojo archyvaro tarnyba, Įsakymas

Nr. (1.3 E)VE-35, 2016-03-23, paskelbta TAR 2016-03-23, i. k. 2016-05774

Dėl Lietuvos vyriausiojo archyvaro 2011 m. sausio 14 d. įsakymo Nr. V-56 „Dėl Lėšų apskaičiavimo valstybės perduotai savivaldybėms priskirtų archyvinių dokumentų tvarkymo funkcijai atlikti metodikos patvirtinimo“ pakeitimo

3.

Lietuvos vyriausiojo archyvaro tarnyba, Įsakymas

Nr. VE-65, 2019-12-04, paskelbta TAR 2019-12-04, i. k. 2019-19515

Dėl Lietuvos vyriausiojo archyvaro 2011 m. sausio 14 d. įsakymo Nr. V-56 „Dėl Lėšų apskaičiavimo valstybės perduotai savivaldybėms priskirtų archyvinių dokumentų tvarkymo funkcijai atlikti metodikos patvirtinimo“ pakeitimo

4.

Lietuvos vyriausiojo archyvaro tarnyba, Įsakymas

Nr. VE-63, 2024-12-04, paskelbta TAR 2024-12-04, i. k. 2024-21477

Dėl Lietuvos vyriausiojo archyvaro 2011 m. sausio 14 d. įsakymo Nr. V-56 „Dėl Lėšų apskaičiavimo valstybės perduotai savivaldybėms priskirtų archyvinių dokumentų tvarkymo funkcijai atlikti metodikos patvirtinimo“ pakeitimo